# 3D-grafiikka

### Wikipedia

3D-grafiikkaa.

3D-grafiikka eli kolmiulotteinen grafiikka (engl. sanoista three dimensional) on tietokonegrafiikkaa, joka on sisäisesti mallinnettu kolmen tilaulottuvuuden suhteen. 3D-grafiikka kuitenkin yleensä esitetään kaksiulotteiselle kuvapinnalle projisoituna.

Tyypillisiä 3D-grafiikan sovellusalueita ovat mm.

- Tietokoneavusteinen suunnittelu (CAD)
- Kuvitus mm. aikakauslehdissä ja televisiossa sekä itsenäinen kuvataide
- Tietokone- ja videopelit
- Elokuvat ja TV-ohjelmat

3D-grafiikka on yleensä vektorigrafiikkaa, jossa tyypillinen peruselementti on kolmio tai muu monikulmio. Monikulmioiden pinnoituksessa voidaan käyttää myös bittikarttagrafiikkaa. 3D-grafiikka voi koostua myös janoista, käyrämäisistä primitiiveistä tai kolmiulotteisten perusprimitiivien yhdistelmistä. On myös olemassa kolmiulotteista bittikarttagrafiikkaa, niin sanottua vokseligrafiikkaa, jossa peruselementtinä on neliömäisen pikselin sijaan kuutiomainen vokseli.

Kolmiulotteisen grafiikan automaattista piirtoa esimerkiksi kaksiulotteiselle pinnalle sanotaan 3D-renderöinniksi. Renderöintitekniikat vaihtelevat etenkin sen mukaan, kuinka kauan aikaa ja laitteistoresursseja yksittäisen kuvan piirtoon on käytettävissä.

Reaaliaikainen 3D-animaatio, jota käytetään esimerkiksi tietokonepeleissä ja demoissa, vaatii yksittäisen kuvan piirtoa sekunnin murto-osassa. Tästä johtuen piirtoalgoritmit ovat melko suoraviivaisia. Näille piirtoalgoritmeille on tehokkaita laitteistotason toteutuksia suuressa osassa nykyaikaisista näytönohjaimista.

Elokuvateollisuudessa ja kuvituksessa näyttävyys on tärkeämpi tekijä kuin piirtonopeus, ja yksittäisen kuvan lopullista piirtämistä voikin odottaa useita minuutteja tai tunteja. Suosittu tekniikka näillä sovellusaloilla on säteenjäljitys (engl. raytracing), joka jäljittelee valonsäteiden fysikaalista käyttäytymistä kolmiulotteisessa tilassa heijastuksineen ja siroamisineen. Esimerkiksi Povray on suosittu säteenjäljitysohjelma, joka on vapaasti saatavilla.

## [muokkaa] Aiheesta muualla

Wikimedia Commonsissa on lisää materiaalia aiheesta 3D-grafiikka.

- http://www.3dolphin.net – Suosittu suomalainen 3Dalan sivusto ja foorumi.
- Povray

Haettu osoitteesta http://fi.wikipedia.org../../../3/d/-/3D-grafiikka_9586.html

Luokka: Tietokonegrafiikka

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- עברית
- 日本語
- Nederlands
- 中文